Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Uusien todettujen koronatartuntojen määrässä -
on tapahtunut pientä mutta merkittävää laskua Israelissa: -
valoa näkyvissä pitkän ja synkän tunnelin päässä.
Israelin presidentti Reuven Rivlin: -
Israelin kansa rukoilee, että Jumala muistaisi liittonsa -
Israelin kantaisien Abrahamin, Iisakin ja Jaakobin kanssa.
Palestiinalaishallinto raportoi tänä aamuna, että palestiinalaisalueilla -
ei ole ilmennyt enää uusia koronatartuntoja.
Uusien todettujen koronatartuntojen määrässä -
on tapahtunut pientä mutta merkittävää laskua Israelissa.
Muutos tuo valoa pitkän ja synkän tunnelin päähän.
Terveysministeriön tämänaamuisten tietojen mukaan -
eilisen jälkeen on todettu 414 uutta tartuntatapausta.
Varmistuneita koronatartuntoja on Israelissa nyt kaikkiaan 9 755.
Määrä oli eilen aamulla 9 404.
Luku pitää sisällään myös 63 uutta taudista toipunutta.
Valitettavasti korona vaati kahdeksan uutta kuolonuhria, mikä merkitsee -
11,3 % kasvua eilisestä. Kaikkiaan 79 israelilaista on nyt kuollut koronaan.
Israel on hiljentynyt lähes täysin, kun koko maan laajuinen liikkumiskielto -
on pakottanut ihmiset pysymään eilisillasta lähtien sisätiloissa.
Maassa on samalla vietetty pääsiäisen ensimmäistä päivää, -
kuten Jumala on säätänyt Raama- tussa kohdassa 2. Moos. 12:14-18.
Ennen pääsiäisateriaa, johon kuuluu sederiksi kutsuttu rituaali, -
Israelin johtajat lähettivät tervehdyksensä maailman juutalaisille.
Toivotan kaikille juutalaisille ympäri maailmaa iloista pääsiäistä.
Se tuntuu oudolta, koska tämä pää- siäinen poikkeaa kaikista aiemmista.
Mikään kolkka maapallolla ei ole säästynyt koronalta.
Meidän kaikkien on pitänyt tehdä elämäntapamuutoksia.
Olemme joutuneet muuttamaan -
jopa muinaisia juhlaperinteitämme, kuten pääsiäistä.
Tämä on varmasti ensimmäinen kerta, -
jollei aivan ensimmäistä pääsiäistä lasketa mukaan.
Silloinhan istuimme tiukasti kodeissamme Egyptissä toivoen, -
että rutto ohittaisi kotimme.
Juuri näinhän me teemme tänään Israelissa, -
ja varmasti monet teistä myös diasporassa.
Netanjahu kehotti diasporajuutalaisia -
noudattamaan hallitustensa ja terveysministeriöidensä ohjeistuksia, -
sillä mikään maa ei ole säästynyt koronavirukselta.
Pyydän teitä ensinnäkin noudattamaan -
omien hallitustenne ja terveysministeriöidenne ohjeita.
Mutta yhtä lailla toivon, että muistatte myös yhteisen kohtalomme.
Tunne yhteisestä kohtalosta on auttanut juutalaista kansaa -
selviytymään suurista koettelemuksista läpi historian.
Olemme selviytyneet lukuisista haasteista.
Perustimme valtiomme uudelleen. Saimme takaisin itsenäisyytemme.
Olemme rakentaneet yhden hienoim- mista yhteiskunnista: Israelin valtion.
Israel on kotinne ja tulee aina olemaan kotinne.
Juhlikaa pääsiäistä ydinperheenne kanssa, ja muistakaa, -
että olette sydämissämme aina, mutta aivan erityisesti tänä päivänä.
Israelin presidentti Reuven Rivlin sanoi televisiopuheessaan kansalle, -
että kuten Raamatun aikoina, Israelin kansa rukoilee tänäänkin -
― erikseen mutta silti yhdessä, -
pyytäen Jumalaa muistamaan liittonsa Israelin kantaisien kanssa.
2. Mooseksen kirjasta voimme lukea israelilaisten kärsimyksistä Egyptissä.
Israelilaiset huokailivat ja vaikeroivat orjuudessa.
Jumala kuuli israelilaisten vaikeroinnin -
ja muisti liittonsa Abrahamin, Iisakin ja Jaakobin kanssa.
Tänäänkin me kaikki rukoilemme ― erikseen mutta silti yhdessä, -
nuoret ja vanhat, maallistuneet ja uskonnolliset ― parempia aikoja.
Pyydämme Jumalaa muistamaan liittonsa kantaisiemme kanssa.
Iloista pääsiäistä kaikille!
Ensi vuonna yhdessä ― yhdessä Jerusalemissa.
Israelin kansa elää.
Sitten Länsirannalle.
Palestiinalaishallinto raportoi tänä aamuna, että palestiinalaisalueilla -
ei ole ilmennyt enää uusia koronatartuntoja.
Yhteensä 16 068 palestiinalaista on testattu.
Heistä 263:lla on todettu koronavirustartunta.
Näistä 44 on jo toipunut taudista kokonaan.
Valitettavasti yksi iäkäs palestiinalaisnainen kuoli -
koronaviruksen aiheuttamaan tautiin.
Palestiinalaishallinto sulki aiemmin kaikki hallinnoimansa alueet.
Sulku koordinoitiin Israelin kanssa.
Eräs koronatestauksia tehnyt palestiinalainen lääkäri -
kertoi kuitenkin, että monet palestiinalaiset kulkevat edelleen -
laittomasti Israelin puolelle töiden perässä.
Ihmiset kulkevat paljon tätä kautta rajan yli, -
joskus lupien kanssa mutta useimmiten ilman.
Olemme täällä vapaaehtoisesti testaamassa heitä, -
mutta he lähtevät karkuun.
Tämä on yksi reiteistä, jota kautta he livahtavat toiselle puolelle.
Jihadistien hallitsemassa Gazassa ei ole määrätty koronan takia rajoituksia,
vaan arkirutiinit jatkuvat normaalisti.
Viranomaiset rauhoittelevat meitä, että Gazassa ei ole koronavirustapauksia.
Torilla riittää väkeä, paitsi jos tulee ulkonaliikkumiskielto.
Tämä on toimivin ratkaisu arabimaailmassa.
Hamasin hallitseman sisäministeriön tiedottajan mukaan -
Hamas on varautunut siihen, -
että liikkumista saatetaan joutua jos- sain vaiheessa rajoittamaan Gazassa.
Toistaiseksi tarvetta ei ole Hamasin mukaan kuitenkaan ilmennyt.
Jos joudumme tekemään päätöksen liikkumisen rajoittamisesta, -
emme epäröi. Meillä on suunnitelma siltä varalta, -
että Gazaan joudutaan määräämään liikkumiskielto.
Mutta toistaiseksi seuraamme ja arvioimme tilannetta päivittäin.
Hamasin johtaja Jahia Sinwar vannoi hiljattain toteuttavansa -
Raamatussa Hesekielin kirjan luvussa 17 mainitun profetian.
Sen jälkeen koronatartuntatilanteen -
kerrotaan pysyneen Gazassa kutakuinkin muuttumattomana.
Alueella on raportoitu toistaiseksi vain 13 tartuntaa.
Hamasin hallitseman terveys- ministeriön tiedottaja kertoi kuitenkin,
että koronatestit ovat päässeet loppumaan Gazassa.
Vahvistamme, että testaukset Gazan keskuslaboratoriossa ovat loppuneet, -
koska testejä ei ole enää saatavilla missään päin Gazaa.
Kymmenet näytteet odottavat testausta.
Koronatestien puute hankaloittaa -
terveysministeriön koronavirus- pandemian vastaisia toimia.
Lisäksi se vaikuttaa -
satojen ihmisten vapauttamiseen karanteenista.
Kiitos seurasta!
TV7:n Israel-uutisia ei lähetetä pääsiäispyhinä.
Jatkamme silti päivittäisiä rukouksia eri maiden puolesta.
Pyydän, että rukoilette tänään rauhaa ja pelastusta Norjalle.
Rukoilemme edelleen rauhaa ja pelastusta myös Israelille.
Rukoilemme myös kaikkien puolesta, joihin koronatilanne on vaikuttanut.
Toivotamme siunattua ja hyvää pääsiäistä, chag pesach sameach.
Olen Jonathan Hessen. Hyvää illan jatkoa ja shabat shalom!
Nähdään seuraavan kerran tiistaina 14. huhtikuuta!
Suomennos: Sirpa Kaukonen